== "Du skal blive hver mands nidding, hvis du ikke hævner Asbjørn!" ==
[[Fil:Olav_den_helliges_saga_-_Torgils_og_Grim_foerer_Olavs_lik_bort_-_H._Egedius.jpg|thumb|Torgils og Grim bærer Olavs lig bort fra slagmarken. Tegnet for Snorres ''Norges kongesagaer. Heimskringla'' (1899) af Halfdan Egedius.]]
Den mest kendte beretning om nid er måske den, der endte med [[Olav den Hellige|Hellig-Olavs]] død. Tidlig i 1000-tallet boede der på egnen ved [[Harstad]] en ung mand, Asbjørn Sigurdsson, der ønskede at arrangere de store fester, der gav social status. Da [[misvækst]] gjorde det umuligt at fremskaffe korn til den nødvendige [[øl]]brygning, rejste Asbjørn til sin morbror [[Erling Skjalgsson]] på [[Sola]], der kunne afse korn. På hjemvejen blev Asbjørn standset af en af kong Olavs ombudsmænd, Sel-Tore. Han konfiskerede kornet med hjemmel i kongens eksportforbud, og byttede dertil Asbjørns nye, fine [[sejl]] ud med et gammelt, slidt sejl. Senere sad Sel-Tore i kong Olavs selskab og gjorde sig lystig over Asbjørns uheld. Asbjørn sad imidlertid også i salen, og da han hørte, hvordan der blev grinet af ham, løb han frem og dræbte Sel-Tore. Efter dette blev han kaldt Asbjørn Selsbane. Sagen fik de frygteligste følger. Erling Skjalgsson blev dræbt af kong Olav; Asbjørn selv af kongens mænd. Hans mor, Sigrid Skjalgsdatter, der havde mistet både sin søn og sin bror, gik i forbitrelse til sin svoger, Asbjørns farbror [[Tore Hund]]. Hun rakte ham Asbjørns [[spyd]] Selsbane, og sagde: "''Du skal blive hver mands '''nidding''', hvis du ikke hævner Asbjørn!''" Øjeblikket er skildret på en [[mindesmærke|bautasten]] på Tore Hunds hjemsted, [[Bjarkøy]]. <ref>{{Cite web |url=http://www.panoramio.com/photo/61157854 |title=Panoramio - Photo of Tore Hund bauta på Bjarkøy<!-- Bot genereret titel --> |access-date=15. juni 2015 |archive-date=23. oktober 2016 |archive-url=https://web.archive.org/web/20161023113406/http://www.panoramio.com/photo/61157854 |url-status=dead }}</ref> 29. juli 1030 stak Tore Hund spydet i maven på kong Olav og dræbte ham i [[slaget ved Stiklestad]].
Jura Videnskab